มุฮ์ยิดดิน ยัซซิน

มาเฮียดดิน บิน โมฮัมเม็ด ยัซซิน (; เกิดวันที่ 15 พฤษภาคม ค.ศ. 1947) โดยทั่วไปรู้จักกันในชื่อ มุฮ์ยิดดิน บิน มูฮัมมัด ยัซซิน (, ; ) เป็นนักการเมืองชาวมาเลเซียที่ดำรงตำแหน่งนายกรัฐมนตรีมาเลเซียคนที่ 8 ใน ค.ศ. 2020 ถึง 2021 มุฮ์ยิดดินได้รับการแต่งตั้งท่ามกลางวิกฤตทางการเมือง โดยดำรงตำแหน่งเพียง 17 เดือนและลาออกหลังสูญเสียเสียงสนับสนุนจากรัฐสภา

ในช่วงเวลาที่เขาดำรงตำแหน่งนายกรัฐมนตรี เขามีหน้าที่ดูแลการตอบสนองต่อการระบาดของโควิด-19 ในประเทศมาเลเซีย ซึ่งกลายเป็นวิกฤตครั้งใหญ่ไม่นานหลังจากที่เขาเข้ารับตำแหน่ง ซึ่งรวมถึงการประกาศใช้คำสั่งควบคุมการสัญจร (MCO) หลายฉบับ โครงการการฉีดวัคซีน และการประกาศภาวะฉุกเฉินใน ค.ศ. 2021 โดยระงับการประชุมรัฐสภาและการเลือกตั้ง แม้ว่าการตอบสนองในเบื้องต้นของรัฐบาลของเขาได้รับคำชมจากองค์การอนามัยโลกและได้รับคะแนนนิยมจากประชาชนสูง วิกฤตโควิด-19 ที่เลวร้ายลงใน ค.ศ. 2021 ทำให้เกิดการวิพากษ์วิจารณ์และทำให้แนวร่วมไม่มั่นคง เมื่อวันที่ 16 สิงหาคม ค.ศ. 2021 เขาลาออกหลังไม่สามารถนำเสียงสนับสนุนจากสมาชิกรัฐสภากลับคืนมาได้ เขาดำรงตำแหน่งรักษาการนายกรัฐมนตรีจนกระทั่งอิซมาอิล ซับรี ยักกบ ผู้มาแทนที่เขา ได้รับเลือกเมื่อวันที่ 21 สิงหาคม ค.ศ. 2021

 หมายเหตุ 

 อ้างอิง 

แหล่งข้อมูลอื่น

 Deputy Prime Minister of Malaysia Official Website
 Johor Menteri Besar Office|Menteri Besar Biography|Tan Sri Muhyiddin Yassin
 My KMU Johor|Tan Sri Muhyiddin Yassin 
 Johorean Student Society|Persatuan Mahasiswa Anak Johor (PERMAJ)|National University of Malaysia|Universiti Kebangsaan Malaysia (UKM)|Biografi Mantan Menteri Besar Johor

หมวดหมู่:บุคคลจากรัฐยะโฮร์
หมวดหมู่:ชาวมาเลเซียเชื้อสายบูกิส
หมวดหมู่:ชาวมาเลเซียเชื้อสายชวา
หมวดหมู่:ชาวมาเลเซียเชื้อสายอินโดนีเซีย
หมวดหมู่:ชาวมาเลเซียเชื้อสายมลายู
หมวดหมู่:มุสลิมชาวมาเลเซีย
หมวดหมู่:สมาชิกสภาผู้แทนราษฎรมาเลเซีย
หมวดหมู่:นายกรัฐมนตรีมาเลเซีย
หมวดหมู่:ศิษย์เก่าจากมหาวิทยาลัยมาลายา